شەفەق نیوز/ سەرچەوەیگ چەودێر، ئمڕوو دووشەممە، خەوەردا ک هەردوگ وەزیر وەرگری و ناوخۆ وەسەردانیگ فەرمی رەسینە مووسڵ.سەرچەوەگە ئەرا ئاژانس شەفەق نیوز وت: جومعە عناد وەزیر وەرگری و عوسمان غانمی وەزیر ناوخۆ باس لە رەوش ئەمنی پارێزگاگە کەن وەل پارێزگار و وەرپرسەیل خۆجێی.موستەفا کازمی سەرۆک وەزیرەیل روژ پەنجشەممە ١١ حوزەیران ٢٠٢٠ سەردان ناوەند پارێزگای نەینەوا کرد، وپەیمان دا وە نەهیشتن دووارە کەفتن مووسڵ وەدەس ریخریاگ داعش تیرۆرست.ئی سەردانە لەدویای ئۆپراسیۆنیگ سەربازی تورکی هات لەبان باره‌گایه‌یل پارت کرێکاران لە نەینەوا و هەرێم کوردستان.
